Didirišwa tša go Ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Na o Tšhabela go Jehofa?
“Motho yo a Neago—Jehofa o tla mo Šegofatša”
Gana Dikgopolo tša Batho Bao ba sa Ratego Modimo
Anke go se be le Seo se go Thibelago go tlo Hwetša Moputso
Dihlatse tša Jehofa
Dilo tše di Lego Gona
Dikgatišo tše di Lego Gona
ALLEN * o re: “Ke be ke tšhošwa ke go tlo kopanela mo. Ke be ke bona okare nka se be le bagwera, le gore bana bešo ba ka se nkamogele.” Allen o tlwaela phuthego e mpsha yeo e lego kgole le ga gabo ka dikhilomithara tša ka godimo ga tše 1 400.
Motho yo a balago Lentšu la Modimo ka mehla o “etša sehlare se se bjetšwego kgauswi le melapo ya meetse, seo se enywago dienywa tša sona ka lebaka la gona le seo matlakala a sona a sa ponego, gomme se sengwe le se sengwe seo a se dirago se tla atlega.”​—Ps. 1:1-3.
“Yo a nwešago ba bangwe meetse ba kgolwa le yena o tla nwešwa meetse a kgolwa.”​—Die. 11:25.
“Le katološeng lerato leo le lego dipelong tša lena.”​—2 Bakor. 6:13.
Le gona, dibekeng tše sego kae tša mathomo o ka thabela go kopana le batho ba phuthegong e mpsha. Eupša ge nako e dutše e eya, o ka thoma go ba tlwaela. O ka swanela ke go tšwela pele o dira bagwera ba bangwe.
Ge mehlare e epolotšwe gore e yo bjalwa lefelong le lengwe, go ba bjalo ka ge e ka e a hwa, eupša ge e se na go bjalwa gape e mela medu e mefsa
Mehlare e mengwe e tšea nako e telele gore e tseme medu lefelong le lefsa. Ka mo go swanago, ga re swane ge go tliwa tabeng ya go tlwaela phuthego e mpsha. Ge e ba o šetše o na le nako o hudugetše phuthegong e mpsha gomme o se wa hlwa o e tlwaela, o ka thušwa ke go diriša melao e latelago ya motheo ya Beibele:
“Anke re se ke ra lapa go dira botse, gobane re tla buna ka nako e swanetšego ge e ba re sa lape.”​—Bagal. 6:9.
Iphe nako e ntši ya go tlwaela phuthego e mpsha. Ka mohlala, baromiwa ba bantši bao ba tšwago Sekolong sa Gilead ba dula dinageng tšeo ba rometšwego go tšona mengwaga e mmalwa pele ba ka etela dinageng tša gabo bona. Go dira bjalo go ba thuša go tlwaelana le bana babo bona ba lefelong leo gotee le go tlwaela setšo sa moo.
“O se ke wa re: ‘Go re’ng mehla ya pele e be e phala ya bjale?’ Yo bohlale ga a botšiše tšeo.”​—Mmo. 7:10.
“Tšwelang pele le kgopela gomme le tla newa.”​—Luka 11:9.
Carlos o re: “Ge re be re fihla phuthegong e mpsha, kgaetšedi yo mongwe o ile a re botša ka mabenkele ao a sa turego. Seo se ile sa re thuša kudu.” Bao ba tšwago lefelong leo le fapanego le la geno ka boemo bja leratadima, ba ka thabela go tsebišwa gore ba apare bjang ge go fiša, ge go tonya goba ge pula e ena. Gape o ka ba thuša gore ba atlege kutšwanyana tšhemong ka go ba anegela histori ya moo le dulago gona goba ka go ba hlalosetša ka ditumelo tša bodumedi bja lefelong la geno.
GE O DIRA BOITEKO BJA GO TLWAELA PHUTHEGO E MPSHA O TLA HOLEGA
Bagolo ba swanetše go hwetša dinomoro tša gago tša mogala gore ba kgone go go hwetša ge go ka ba le kotsi ya tlhago.